**Atklātā konkursa**

**„Jaunas kapličas ēkas 18. Novembra ielā 218, Daugavpilī, būvprojekta izstrāde un autoruzraudzība”**

**(iepirkuma identifikācijas numurs DPD 2018/174)**

**ATBILDES UZ PRETENDENTU JAUTĀJUMIEM NR. 1**

Daugavpils pilsētas domes iepirkumu komisija 2018. gada 05. decembra sēdē (protokols Nr. 2) ir izskatījusi pretendenta elektroniski uzdoto jautājumu par atklātā konkursa „Jaunas kapličas ēkas 18. Novembra ielā 218, Daugavpilī, būvprojekta izstrāde un autoruzraudzība”, (iepirkuma identifikācijas numurs DPD 2018/174), nolikumu un pievienoto līguma projektu:

**Jautājums:**

“Jautājums saistībā ar iepirkuma "Jaunas kapličas ēkas 18.novembra ielā 218, Daugavpilī, būvprojekta izstrāde un autoruzraudzība", ID Nr. DPD 2018/174, nolikumu un pievienoto līguma projektu:

1) Līguma 44. punktā tiek minēts, ka, ja Izpildītājs šajā Līgumā noteiktajā termiņā neparaksta autoruzraudzības līgumu, Izpildītājs pēc Pasūtītāja pieprasījuma maksā līgumsodu autoruzraudzībai paredzētās līgumcenas apmērā. Tā kā attiecīgais līgumsods autoruzraudzības paredzētās līgumcenas apmērā ir nesamērīgi liels, piedāvājam un lūdzam, atbilstoši Civillikumam, nomainīt šo līgumsodu uz **10% no autoruzraudzībai paredzētās līgumcenas**.”

**Atbilde:**

“Iepirkumu komisija izskatīja pretendenta uzdoto jautājumu un norāda, ka nepiekrīt pretendenta priekšlikumam pārfrāzēt Uzņēmuma līguma projekta par būvniecības dokumentācijas izstrādi 44. punktu šādu argumentu dēļ:

Komisija vērš pretendentu uzmanību, ka līgumsods līguma projekta 44. punktā, iestrādāts ar mērķi: pirmkārt – mazināt risku, ka būvniecības dokumentācijas izstrādātāji atsakās no autoruzraudzības līgumu slēgšanas; otrkārt – taupīt pasūtītāja administratīvos resursus, jo katra atteikšanās noslēgt autoruzraudzības līgumu uzliek pasūtītājam papildus administratīvo un birokrātisko slogu, rada nepieciešamību rīkot atkārtotus iepirkumus un kavē būvdarbu uzsākšanu.

Turklāt iepirkuma līguma priekšmets paredz būvniecības dokumentācijas izstrādi, kas sastāda nozīmīgāko izmaksu daļu, jo saskaņā ar pielikumā finanšu piedāvājumam pievienojamo tāmi, būvprojekta izstrādes izmaksās jāparedz: topogrāfiskā plāna uzmērīšana un saskaņošana likumā noteiktajā kārtībā, ģeotehniskā  inženierizpēte, ēkas energosertifikāts, būvprojekts minimālā sastāvā, būvprojekta izstrāde, arhitektūras daļa, inženierrisinājumu daļa, būvprojekta saskaņošana un akceptēšana, ekonomiskā daļa, darbu organizēšanas projekts. Savukārt, nenozīmīgāko izmaksu daļu, kas saskaņā ar tāmi veido tikai vienu pozīciju, sastāda autoruzraudzības izmaksas būvprojekta realizācijas laikā. Lai gan izmaksu noteikšana piedāvājumā ir pretendenta prerogatīva, saskaņā ar pasūtītāja iepriekšējo pieredzi, komisija secināja, ka autoruzraudzības izmaksas parasti nepārsniedz 10% no būvprojekta izstrādes izmaksām, tādēļ noteiktais līgumsods uzskatāms par samērīgu.

Ņemot vērā minēto, iepirkumu komisija **nolēma atstāt** negrozītu Uzņēmuma līguma projekta par būvniecības dokumentācijas izstrādi 44. punktu.”